
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1161 


9 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση κυκλοφορίας του προϊόντος νίίαΐίπθ - Για- 

ούρτι Στραγγιστό. 1 

Αυτοδίκαιη κατάργηση οργανικών θέσεων των κλά¬ 
δων ΠΕ3 Αρχ/νων, ΔΕ 19 Εργοδηγών Δομικών Έρ¬ 


γων, ΥΕ6 Εργατοτεχνιτών και ΥΕ7 Καθαριστώντου 

Υπουργείου Πολιτισμού. 2 

Χορήγηση άδειας ίδρυσης και λειτουργίας Ωδείου Χο¬ 
ρήγηση άδειας ίδρυσης και λειτουργίας Ωδείου 
στο Γιώργο Μισετζή με την επωνυμία «Ωδείο Αιγέ- 

ας». 3 

Χορήγηση άδειας ίδρυσης και λειτουργίας Ωδείου 
στην Αικατερίνη Καρπίδα με την επωνυμία «Ωδείο 

Βορείου Έβρου». 4 

Ανακοίνωση διενέργειας ανασκαφικής έρευνας στο 
οικόπεδο ιδιοκτησίας Χρήστου Μπουρτζίκου και 
Ελένης Αποστολίδη στους ΤράχωνεςΑλίμου Ν. Ατ¬ 
τικής . 5 

Έγκριση του Οργανισμού Εσωτερικής Υπηρεσίας του 

Β'ΚΑΠ Η Πειραιά. 6 

Έγκριση του Οργανισμού Εσωτερικής Υπηρεσίας του 

Γ ΚΑΠ Η Πειραιά. 7 

Έγκριση Οργανισμού Εσωτερικής Υπηρεσίας Δημοτι¬ 
κού Οργανισμού Νεολαίας και Αθλητισμού Δήμου 
Γαζίου (ΔΟΝΑΓ) Νομ. Ηρακλείου. 8 


ΑΠΟΦΑΣΕΙ Σ 

Αριθ. 239/2002 (1) 

Έγκριση κυκλοφορίας του προϊόντος νίΙαΙίηΘ - Γιαούρτι 
Στραγγιστό. 

ΟΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το 3024371/3551/2001 έγγραφο της Διεύθυνσης 
Τροφίμων του Γενικού Χημείου του Κράτους. 


β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «Περί συστάσεως του Γενι¬ 
κού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(ΦΕΚ 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ391/Α/1929). 

δ. Το άρθρο 1 του Νόμου 115/1975 «Περί τροποποιήσε- 
ως διατάξεωντίνωντου Ν. 4328/1929» (ΦΕΚ 172/Α/1975). 

ε. Την 1078204/927/0006 Α/6.8.1992 απόφαση «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (ΦΕΚ 
517/Β/1992). 

στ.Την 1100383/1330/Α 0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 1485/Β/31.10.2001). 

ζ. Τις διατάξεις του άρθρου 29 Α του Ν. 1558/1985 
(137 Α) όπως το άρθρο αυτό προστέθηκε με το άρθρο 
27του Ν. 2081/1992 (154 Α) και αντικαταστάθηκε απότο 
άρθρο 1 παρ. 2 ατού Ν. 2469/1997 (38 Α) και το γεγονός 
ότι από την παρούσα απόφαση δεν προκαλείται δαπάνη 
σε βάροςτου Κρατικού Προϋπολογισμού, αποφασίζου¬ 
με: 

Εγκρίνουμε την 239/2002 απόφαση του Ανωτάτου Χημι¬ 
κού Συμβουλίου η οποία ελήφθη κατά τη συνεδρίαση της 
4/7/2002 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία του προϊόντος «νίΐαΐίηθ - 
Γιαούρτι Στραγγιστό» με συστατικά, αποβουτυρωμένο 
γάλα αγελάδας, πρωτεΐνη γάλακτος, καλλιέργεια γιαούρ- 
της, μίγμα βιταμινών (Β1, Β5, Β6). 

Στη συσκευασία του προϊόντος πρέπει να αναγράφο¬ 
νται και ελληνικά όλες οι ενδείξεις που προβλέπονται από 
τις σχετικές διατάξεις. 

Η δήλωση και η διαφήμιση του προϊόντος συμπεριλαμ¬ 
βανομένων των αναγραφών στα μέσα συσκευασίας κα¬ 
θώς και οποιαδήποτε γραπτή ή προφορική δήλωση δεν 

πρέπει να καταστρατηγούν τις διατάξεις των άρθρων 10 
και 11 του Κώδικα Τροφίμων. 

Ο Πρόεδρος Η Γραμματέας 

Ν. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

Τα Μέλη 

Ν. ΚΑΤΣΙΜΠΑΣ, Δ. ΜΠΟΣΚΟΥ, Δ. ΜΑΝΤΕΛΗΣ, 

Α. ΕΠΙΦΑΝΕΙΟΥ, Κ. ΑΥΓΟΥΣΤΑΚΗΣ, 

Π. ΖΑΧΑΡΙΟΥΔΑΚΗΣ, Β. ΤΣΟΥΚΑΛΑΣ, Γ. ΣΕΙΡΑΓΑΚΗΣ 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. ΥΠΠΟ/ΔΙΟΙΚ/Α5/ΠΜΥ/48816 (2) 

Αυτοδίκαιη κατάργηση οργανικών θέσεων των κλάδων 
Π Ε3 Αρχ/νων, ΔΕ 19 Εργοδηγών Δομικών Έργων, ΥΕ6 
Εργατοτεχνιτών και ΥΕ7 Καθαριστώντου Υπουργείου 
Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 27 του Ν. 2190/94 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Τις 31399/19.6.95,31398/19.6.95 και31397/19.6.95Υ.Α. 
πουδημοσιεύθηκανστο αριθμ. 145/7.7.95 ΦΕΚ, με τις οποί¬ 
ες συστάθηκαν οργανικές θέσεις ανά κλάδο, με αυτοδίκαιη 
μετατροπή ισάριθμων θέσεων ιδιωτικού δικαίου αορίστου 
χρόνου και στις οποίες διορίσθηκε προσωπικό με σχέση ερ¬ 
γασίας ιδιωτικού δικαίου αορίστου χρόνου, σύμφωνα με τις 
διατάξεις του άρθρ. 27 του Ν. 2190/94. 

4. Το γεγονός ότι από τις διατάξεις της πράξης αυτής 
δεν προκαλείται δαπάνη σε βάρος του κρατικού προϋπο¬ 
λογισμού (άρθρο 27του Ν. 2081/92) 

5. Τις υπηρεσιακές μεταβολές των παρακάτω αναφερο- 
μένων υπαλλήλων, διαπιστώνουμε: 

Ότι καταργούνται αυτοδίκαια οι παρακάτω οργανικές 
θέσεις κλάδων του Υπουργείου Πολιτισμού, σύμφωνα με 
τις διατάξειςτου άρθρου 27του Ν. 2190/94: 

Α. Μία (1) θέση του κλάδου ΠΕ3 Αρχιτεκτόνων, της Κε¬ 
ντρικής Υπηρεσίας από 13.9.2000, ημερομηνία λύσηςτης 
υπαλληλικής σχέσης με την Υπηρεσία της Ουρανίας Μά- 
ρη, λόγω παραίτησής της. 

Β. Μία (1) θέση του κλάδου ΔΕ19 Εργοδηγών Δομικών 
Έργων, της Γ Εφορείας Προϊστορικών και Κλασικών Αρ¬ 
χαιοτήτων, από 6.4.2001, ημερομηνία λύσης της υπαλλη¬ 
λικής σχέσης με την Υπηρεσία της Παγωνίτσας Παρτίδα, 
λόγω παραίτησής της. 

Γ. Εβδομήντα τέσσερις (74) θέσεις του κλάδου ΥΕ6 Ερ- 
γατοτεχνιτών, ως εξής: 

1. Μία (1) θέση της 5ης Εφορείας Βυζαντινών Αρχαιο¬ 
τήτων, από 15.9.2001, ημερομηνία θανάτου του Νικολάου 
Γ ιατρακά. 


2. Μία (1) θέση της 10ης Εφορείας Βυζαντινών Αρχαιο¬ 
τήτων, από 1.1.2001, ημερομηνία αυτοδίκαιης λύσης της 
υπαλληλικής σχέσης με την Υπηρεσία, του Δημητρίου 
Καλαντζή, επειδή την 31.12.2000 συμπλήρωσε το 67ο 
έτος της ηλικίας του. 

3. Μία (1) θέση της 4ης Εφορείας Βυζαντινών Αρχαιο¬ 
τήτων, από 7.2.2001, ημερομηνία λύσης της υπαλληλικής 
σχέσης με την Υπηρεσία του Σάββα Πελαρδή, λόγω πα¬ 
ραίτησής του. 

4. Μία (1) θέση της 5ης Εφορείας Βυζαντινών Αρχαιο¬ 
τήτων , από 4.5.2001, ημερομηνία αυτοδίκαιης απόλυσης 
λόγω νόσου μη δεκτικής ιάσεωςτου Κωνσταντίνου Βαχα- 
βιώλου. 

5. Μία (1) θέση, της 4ης Εφορείας Βυζαντινών Αρχαιο¬ 
τήτων, από 25.6.2001, ημερομηνία λύσης της υπαλληλι¬ 
κής σχέσης με την Υπηρεσία του Παναγιώτη Παπαπανα- 
γιώτη, λόγω παραίτησής του. 

6. Μία (1) θέση, της 9ης Εφορείας Βυζαντινών Αρχαιο¬ 
τήτων, από 30.6.2001, ημερομηνία λύσης της υπαλληλι¬ 
κής σχέσης με την Υπηρεσία του Αδάμ Ρέμβου, λόγω πα¬ 
ραίτησής του. 

7. Μία (1) θέση, της ΚΒ' Εφορείας Προϊστορικών και 
Κλασσικών Αρχαιοτήτων, από 17.7.2001, ημερομηνία λύ¬ 
σης της υπαλληλικής σχέσης με την Υπηρεσία του Από¬ 
στολου Παπαϊωάννου, λόγω παραίτησής του. 

8. Εξήντα επτά (67) θέσεις του κλάδου ΥΕ6 Εργατοτε- 
χνιτών, από 28.12.2001, ημερομηνία μετάταξης ισάριθ¬ 
μων υπαλλήλων από τον κλάδο ΥΕ6 Εργατοτεχνιτών σε 
προσωρινές θέσεις του κλάδου ΔΕ20 Εργατοτεχνιτών, 
σύμφωνα με τις διατάξεις του Ν. 2947/01, ως εξής: 

Τρεις (3) θέσεις στην Κεντρική Υπηρεσία 

Μία (1) θέση στην Α' Εφορεία Προϊστορικών και Κλασι¬ 
κών Αρχαιοτήτων 

Μία (1) θέση στην Γ Εφορεία Προϊστορικών και Κλασι¬ 
κών Αρχαιοτήτων 

Πέντε (5) θέσεις στην Δ' Εφορεία Προϊστορικών και 
Κλασικών Αρχαιοτήτων 

Μία (1) θέση στην Ε' Εφορεία Προϊστορικών και Κλασι¬ 
κών Αρχαιοτήτων 

Μία (1) θέση στην ΣΤ' Εφορεία Προϊστορικών και Κλασι¬ 
κών Αρχαιοτήτων 

Δύο (2) θέσεις στην Ζ' Εφορεία Προϊστορικών και Κλα¬ 
σικών Αρχαιοτήτων 

Μία (1) θέση στην Η' Εφορεία Προϊστορικών και Κλασι¬ 
κών Αρχαιοτήτων 

Μία (1) θέση στην ΙΑ' Εφορεία Προϊστορικών και Κλασι¬ 
κών Αρχαιοτήτων 

Μία (1) θέση στην ΙΒ' Εφορεία Προϊστορικών και Κλασι¬ 
κών Αρχαιοτήτων 

Δύο (2) θέσεις στην ΙΓ' Εφορεία Προϊστορικών και Κλα¬ 
σικών Αρχαιοτήτων 

Μία (1) θέση στην ΙΔ' Εφορεία Προϊστορικών και Κλασι¬ 
κών Αρχαιοτήτων 

Δύο(2) θέσεις στην ΙΣΤ' Εφορεία Προϊστορικών και Κλα¬ 
σικών Αρχαιοτήτων 

Δύο(2) θέσεις στην ΙΖ' Εφορεία Προϊστορικών και Κλα¬ 
σικών Αρχαιοτήτων 

Μία (1) θέση στην ΙΗ' Εφορεία Προϊστορικών και Κλασι¬ 
κών Αρχαιοτήτων 

Δύο (2) θέσεις στην ΙΘ' Εφορεία Προϊστορικών και Κλα¬ 
σικών Αρχαιοτήτων 

Τρεις (3) θέσεις στην Κ' Εφορεία Προϊστορικών και Κλα¬ 
σικών Αρχαιοτήτων 

Μία (1) θέση στην ΚΑ' Εφορεία Προϊστορικών και Κλα¬ 
σικών Αρχαιοτήτων 

Έξι (6) θέσεις στην ΚΒ' Εφορεία Προϊστορικών και Κλα¬ 
σικών Αρχαιοτήτων 

Τρεις (3) θέσεις στην 1η Εφορεία Βυζαντινών Αρχαιο¬ 
τήτων 

Έξι (6) θέσεις στην 4η Εφορεία Βυζαντινών Αρχαιοτή¬ 
των 

Τέσσερις (4) θέσεις στην 5η Εφορεία Βυζαντινών Αρ¬ 
χαιοτήτων 

Τρεις (3) θέσεις στην 6η Εφορεία Βυζαντινών Αρχαιο¬ 
τήτων 

Τέσσερις (4) θέσεις στην 7η Εφορεία Βυζαντινών Αρ¬ 
χαιοτήτων 

Πέντε (5) θέσεις στην 11η Εφορεία Βυζαντινών Αρχαιο¬ 
τήτων 

Μία (1) θέση στην 1η Εφορεία Νεωτέρων Μνημείων 

Μία (1) θέση στην 5η Εφορεία Νεωτέρων Μνημείων 

Μία (1) θέση στο Εθνικό Αρχαιολογικό Μουσείο. 

Δύο (2) θέσεις στην Εφορεία Εναλίων Αρχαιοτήτων 

Δ. Δύο (2) θέσεις του κλάδου ΥΕ7 Καθαριστών, της Κε¬ 
ντρικής Υπηρεσίας, ως εξής: 

1. Μία (1) θέση, από 20.11.2000, ημερομηνία λύσης της 
υπαλληλικής σχέσης με την Υπηρεσία της Σοφίας Καρα- 
πάτη, λόγω παραίτησής της. 

2. Μία (1) θέση, από 22.11.2000, ημερομηνία λύσης της 
υπαλληλικής σχέσης με την Υπηρεσία της Σοφίας Λα- 
μπροπούλου, λόγω παραίτησής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/48909 (3) 

Χορήγηση άδειας ίδρυσης και λειτουργίας Ωδείου στο 
Γιώργο Μισετζή με την επωνυμία «Ωδείο Αιγέας». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο29τουΝ. 1158/81 «περίοργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 


7. Την ΥΠ.ΠΟ/ΓΝΟΣ/49095/30.10.91 απόφαση «Μετα¬ 
βίβαση αρμοδιοτήτων Υπουργού, και δικαιώματος υπο¬ 
γραφής «Με εντολή Υπουργού» στους Γεν. Γραμματείς, 
Γεν. Δ/ντές, Προϊσταμένους Δ/νσεων, Τμημάτων, Γρα¬ 
φείων, της Κ.Υ. του ΥΠ.ΠΟ.» (ΦΕΚ987/Β/28.11.91). 

8. Την ΥΠ.ΠΟ/ΓΝΟΣ/33992/31.8.87 απόφαση «Προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

9. Το από 23.8.2002 Πρακτικό αυτοψίας της Νομαρχια¬ 
κής Αυτοδιοίκησης Χίου. 

10. Η ΥΠ. ΠΟ/ΚΑΤΕΧΝ/Δ/25592 (ΦΕΚ 896/τ. Β715.11.1991) 
ανακαλείται. 

11. Την από 22.8.2002 αίτηση του Γιώργου Μισετζή με 
τα συνημμένα δικαιολογητικά, αποφασίζουμε: 

1. Χορηγούμε στο Γ ιώργο Μισετζή, άδεια ίδρυσης και λει¬ 
τουργίας Ωδείου που θα στεγαστεί στην οδό Εγκρεμού αρ. 
9 στη Χίου και θα έχει την επωνυμία «Ωδείο Αιγέας». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θωρητικών Μαθημάτων και Συνθέ- 
σεως με τμήματα: 

1. ωδικής, 2. αρμονίας, 3. ενοργάνωσης, 4. αντίστιξης, 
5. φυγής, 6. σύνθεσης. 

Β. Σχολή Ενόργανου Μουσικής με Τμήματα: 

1. πληκτών, 2. εγχόρδων, 3. πνευστών, 4. κλασικής κι¬ 
θάρας, 5. κρουστών. 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2002 - 2003. 

Από τις διατάξεις αυτής της απόφασης, δεν προκαλεί- 

ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΚΑΤΕΧΝ/Δ/48914 (4) 

Χορήγηση άδειας ίδρυσης και λειτουργίας Ωδείου στην 

Αικατερίνη Καρπίδα με την επωνυμία «Ωδείο Βορείου 

Έβρου». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώ¬ 
ντων εις τον κανονισμόν λειτουργίας των ιδιωτικών μου¬ 
σικών ιδρυμάτων» ως και το από 11.11.57 Β.Δ. «περί 
κυρώσεως του εσωτερικού κανονισμού του Ωδείου 
Θεσσαλονίκης». 

5. Τοάρθρο29του Ν. 1158/81 «περί οργανώσεως και δι- 
οικήσεως Σχολών Ανώτερος Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Η ΥΠ.ΠΟ/ΓΝΟΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, 
Γεν.Δ/ντές, Προϊσταμένους Δ/νσεων, Τμημάτων, Γραφεί¬ 
ων, της Κ.Υ. του ΥΠ.ΠΟ» (ΦΕΚ 987/Β/28.11.91). 

8. Την ΥΠ.ΠΟ/ΓΝΟΣ/33992/31.8.87 απόφαση «Προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500Β/87). 

9. Το από 20.8.2002 Πρακτικό αυτοψίας της Νομαρχια¬ 
κής Αυτοδιοίκησης Έβρου. 

10. Την από 26.8.2002 αίτηση της Αικατερίνης Καρπίδα 
μετά συνημμένα δικαιολογητικά, αποφασίζουμε: 

1. Χορηγούμε στην Αικατερίνη Καρπίδα, άδεια ίδρυση- 
ας και λειτουργίας Ωδείου που θα στεγαστεί στο κτίριο 
επί της οδού Ε. Βενιζέλου αρ. 26 στο Διδυμότειχο και θα 
έχει την επωνυμία «Ωδείο Βορείου Έβρου». 

2. Το Ωδείο θα λειτουργήσει τις εξής Σχολές καιΤμήματα: 

Α. Σχολή Ανωτέρων Θεωρητικών Μαθημάτων και Συν- 

θέσεως με τμήματα: 

1. ωδικής, 2. αρμονίας, ενοργάνωσης, 4. αντίστιξης, 5. 
φυγής, 6. σύνθεσης. 

Β. Σχολή Ενόργανου Μουσικής μετρήματα: 

1. πληκτών, 2. εγχόρδων, 3. πνευστών, 4. κλασικής κι¬ 
θάρας, 5. κρουστών. 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2002-2003. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΘ/ΓΔΑ/ΑΡΧ/Α1/Φ02/45372/3003 (5) 

Ανακοίνωση διενέργειας ανασκαφικής έρευνας στο οικό¬ 
πεδο ιδιοκτησίας Χρήστου Μπουρτζίκου και Ελένης 
Αποστολίδη στους Τράχωνες Αλίμου Ν. Αττικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) «Μεταβίβαση αρμοδιοτήτων του Υπουργού και 
δικαιώματος υπογραφής «με εντολή Υπουργού» στους 
Γενικό Γραμματέα, Γενικούς Διευθυντές και Προϊσταμέ¬ 


νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του ΥΠ.ΠΟ.». 

3. Τις διατάξεις του άρθρου 41 του Κ.Ν. 5351/32 «Περί 
Αρχαιοτήτων». 

4. Τις διατάξεις του άρθρου 36 του Ν. 3028/2002 (ΦΕΚ 
153/Α/28.6.2002) «Για την προστασία των Αρχαιοτήτων 
και εν γένει της Πολιτιστικής Κληρονομιάς». 

5. Την 1040365/2574/0010/18.4.96 Κ.Υ.Α (ΦΕΚ 461/Β/ 
13.5.96) περί αναγκαστικής απαλλοτρίωσης ακινήτου 
στους Τράχωνες Αλίμου, Ν. Αττικής, δια αρχαιολογικούς 
σκοπούς. 

6. Την ΥΠΠΟ/ΓΔΑ/ΑΡΧ/Α3/Φ61/30489/829/5.7.2001 
υπουργική απόφαση. 

7. Την ΥΠΠΟ/ΑΡΧ/Α1/Φ02/564473410/24.10.2001 από¬ 
φαση (ΦΕΚ 1491/Β/6.11.2001) της Δ/νσης Προϊστορικών 
και Κλασικών Αρχαιοτήτων του ΥΠ.ΠΟ. 

Ανακοινώνουμε ότι εντός του β’ εξαμήνου του έτους 
2002, στο οικόπεδο ιδιοκτησίας Χρήστου Μπουρτζίκου 
και Ελένης Αποστολίδη, στους Τράχωνες Αλίμου Ν. Αττι¬ 
κής, θα διεξαχθεί ανασκαφική έρευνα, στο χώρο πλησίον 
του αναλήματοςτου αρχαίου θεάτρου των Τραχώνων, για 
τη διευκρίνιση αποκαλυφθέντων τοίχων και τη διενέργεια 
στρωματογραφικής έρευνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου2002 
Με εντολή Υπουργού 

Η Διευθύντρια Προϊστορ. και Κλασικών Αρχαιοτήτων 
Ν. ΔΙΒΑΡΗ - ΒΑΛΑΚΟΥ 

-♦- 

Αριθ. 07/ΔΤΑ/10706 (6) 

Έγκριση του Οργανισμού Εσωτερικής Υπηρεσίας του Β' 
ΚΑΠΗ Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου Ν. 1586/86. 

2. Τις διατάξειςτου Π.Δ. 37 Α/87 και 22/90. 

3. Τις διατάξειςτου άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 καιαντικα- 
ταστάθηκαν με την παρ. 5 του άρθρου 8 του Ν. 2307/95. 

4. Τις διατάξεις των Νόμων: 

α) Ν. 2130/94, β) Ν. 2190/94, καιγ) Ν. 2218/94. 

5. Τη ΔΙΚΠ. Ρ/Φ2/3210/1.4.86 εγκύκλιο Υπ. Προεδρίας 
της Κυβερνήσεως και γενική διαταγή 59 αριθμ. 53560/ 
6.8.86 Υπ. Εσωτερικών. 

6. Την 138/2002 απόφαση του Δημοτικού Συμβουλίου 
Πειραιά με την οποία εγκρίνεται ο Ο.Ε.Υ. του Β' ΚΑΠΗ 
Πειραιά. 

7. Τη σύμφωνη γνωμοδότηση του Υπηρεσιακού Συμ¬ 
βουλίου του Δήμου Πειραιά που διατυπώθηκε στο 4/ 
24.5.2002 πρακτικό αυτού, αποφασίζουμε: 

Εγκρίνουμε τον Ο.Ε.Υ. του Β’ ΚΑΠΗ Πειραιά ως εξής: 

Άρθρο Ιο 

Η όλη υπηρεσία του ΚΑΠΗ απαρτίζεται: 

1. Απάτη Διοικητική Υπηρεσία, και 

2. Από την Υγειονομική Υπηρεσία. 

Άρθρο 2ο 

Διαίρεση Υπηρεσιών 

Οι Υπηρεσίες του προηγούμενου άρθρου διαιρούνται 
στα παρακάτω γραφεία: 

1. ΔΙΟΙΚΗΤΙΚΗ ΥΠΗΡΕΣΙΑ 

α) Γραφείο Διοίκησης και Κοινωνικής Πρόνοιας. 

2. ΥΓΕΙΟΝΟΜΙΚΗ ΥΠΗΡΕΣΙΑ 

α) Γ ραφείο ιατροφαρμακευτικής περίθαλψης, 
β) Γ ραφείο φυσιοθεραπευτικής αγωγής, 
γ) Γ ραφείο εργασιοθεραπευτικής αγωγής. 

Άρθρο 3ο 

Οργανική σύνθεση και διαβάθμιση Προσωπικού 

Οι θέσεις του προσωπικού του ΚΑΠΗ διορθώνονται σε 
κλάδους και ειδικές κατηγορίες προσωπικού ως εξής: 

Α. ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 
ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
α) Μία (1) θέση Κοινωνικού Λειτουργού 
Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. ΚΛΑΔΟΣ ΠΕ 15 ΓΙΑΤΡΩΝ 

α) Μία (1) θέση γιατρού Φυσικής Ιατρικής και Αποκατά¬ 
στασης ή γηρίατρος. 

2. Του Ιατρείου προ'ΐσταται ο γιατρός. Φυσικής Ιατρικής 
και Αποκατάστασης ή γηρίατρος ή άλλης ειδικότητας ο 
οποίος παρέχει τις Ιατρικές του Υπηρεσίες, φροντίζει για 
την ύστερα από εξέτασή του, παραπομπή των μελών σε 
άλλες ειδικότητες, συνιστά διενέργεια παρακλινικών εξε¬ 
τάσεων και παρέχει οδηγίες για φαρμακευτική αγωγή, 
επισκεπτόμενος, σε έκτακτες περιπτώσεις, και στο σπίτι 
το μέλος που έχει την ανάγκη του. 

3. Στο Ιατρείο του Κέντρου υπηρετεί: 

Επισκέπτρια αδελφή κατά προτίμηση, αδελφή νοσοκό¬ 
μα της οποίας το έργο είναι το εξής: 

α. Να βοηθάει το γιατρό τις ημέρες και ώρες που λει¬ 
τουργεί το ιατρείο. 

β. Μαζί με το γιατρό έχει την ευθύνη για τη φύλαξη και 
διαχείριση του φαρμακευτικού και υγειονομικού υλικού. 

γ. Επισκέπτεται, με εντολή του γιατρού, τα μέλη στο σπίτι 
τους και παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομική και δημόσιας υγείας. 

Γ ενικά, επιλαμβάνεται κάθε θέματος υγείας που αφορά 
στα μέλη και στις οικογένειες τους. 

4. Στο φυσικοθεραπευτήριο του κέντρου προΐσταται ο 
Φυσιοθεραπευτής, ο οποίος ύστερα από γραπτή εντολή 
του γιατρού, εφαρμόζει φυσιοθεραπευτική αγωγή στα 
μέλη του κέντρου, που έχουν ανάγκη από αυτή. 

5. Στο Εργοθεραπευτήριο, προΐσταται ο Εργοθερα- 
πευτής, ο οποίος έχει ως έργο του την αξιοποίηση και τη 
δραστηριοποίηση του μέλους για δημιουργική απασχό¬ 
ληση και παραγωγικό έργο με σκοπό και την οικονομική 
του ενίσχυση. Επίσης, βοηθάει το μέλος στην άσκηση 
για αυτοεξυπηρέτηση και στην ανάπτυξη ειδικών ενδια¬ 
φερόντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους, όταν υπάρχει ειδική για τού¬ 
το ανάγκη. 


Σε περίπτωση μη προσέλευσης ενδιαφερομένων για 
την πλήρωση της ανωτέρω θέσης και αντ’ αυτής προβλέ- 
πεται θέση παθολόγου ή άλλης ειδικότητας 

2. ΚΛΑΔΟΣ ΤΕ10 ΦΥΣΙΚΟΘΕΡΑΠΕΥΤΩΝ 
α) Μία (1) θέση φυσικοθεραπευτή. 

3. ΚΛΑΔΟΣ ΤΕ6 ΕΠΙΣΚΕΠΤΗΡΙΩΝ ΑΔΕΛΦΩΝ 

α) Μία (1) θέση επισκέπτριας αδελφής. Σε περίπτωση 
μη προσέλευσης ενδιαφερομένων για την πλήρωση της 
ανωτέρω θέσης και αντ’ αυτής προβλέπεται θέση αδελ¬ 
φής νοσοκόμας κλάδου ΤΕ 8. 

4. ΚΛΑΔΟΣ ΤΕ18 ΕΡΓΟΘΕΡΑΠΕΥΤΩΝ 
α) Μία (1) θέση Εργοθεραπευτή. 

5. ΚΛΑΔΟΣ ΥΕ 15 ΟΙΚΟΓΕΝΕΙΑΚΩΝ ΒΟΗΘΩΝ 
α) Μία (1) θέση οικογενειακού βοηθού. 

6. ΚΛΑΔΟΣ ΥΕ 16 ΚΑΘΑΡΙΣΤΡΙΩΝ 
α) Τρεις (3) θέσεις 

Προσωπικό με σχέση εργασίας Ιδιωτικού Δικαίου ορι¬ 
σμένου χρόνου για την αντιμετώπιση εποχιακών ή άλλων 
αναγκών περιοδικών ή πρόσκαιρων (άρθρο 18 παρ. 12 
του Ν. 2503/97). 

Διάφορες ειδικότητες τέσσερις (4) θέσεις. 

Οι ειδικότητες θα προσδιορίζονται με την ανακοίνωση 
πλήρωσης των θέσεων ανάλογα με τις ανάγκες της Υπη¬ 
ρεσίας. 

Οι υπηρεσίες γραμματείας και διαχείρισης ανατίθενται 
σε Δημοτικό Υπάλληλο βάσειτου άρθρου 109Ν. 1188/81. 

Άρθρο 4ο 

Ο τρόπος πρόσληψης, τα τυπικά και ουσιαστικά προσό¬ 
ντα του μόνιμου προσωπικού προβλέπονται από την εκά- 
στοτε ισχύουσα νομοθεσία. Τα καθήκοντα οιπεριορισμοί, 
ο χρόνος εργασίας, η αστική ευθύνη, τα δικαιώματα, οι 
άδειες, οι μεταβολές υπηρεσιακής κατάστασης, οι ηθικές 
αμοιβές, τα πειθαρχικά αδικήματα, οι ποινές, η λύση της 
υπαλληλικής σχέσης, η ιατροφαρμακευτική και νοσοκο¬ 
μειακή περίθαλψη κ.λ.π. των υπαλλήλων με σχέση εργα¬ 
σίας Δημοσίου Δικαίου, που προβλέπονται από τον Ορ¬ 
γανισμό αυτό, ρυθμίζονται από τις διατάξεις του Π.Δ. 
410/95. 

Άρθρο 5ο 

Καθήκοντα προσωπικού 

Τα αντικείμενα και οι αρμοδιότητες του προσωπικού 
του ΚΑΠΗ είναι οι παρακάτω: 

1. Της Κοινωνικής Υπηρεσίας προΐσταται ο Κοινωνικός 
Λειτουργόςτου Κέντρου, ο οποίος είναι και ο συντονιστής 
της καλής λειτουργίας όλων των υπηρεσιών του ΚΑΠΗ. 
Αναλυτικά έχει τις παρακάτω αρμοδιότητες: 

α) Συνεργάζεται μετά μέλη με σκοπό να συμβάλλει στην 
αντιμετώπιση τυχόν ψυχολογικών ατομικών, ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

β) Συνεργάζεται με το υπόλοιπο προσωπικό του Κέ¬ 
ντρου και έχει τη διοικητική ευθύνη της εύρυθμης λει¬ 
τουργίας των Υπηρεσιών του Κέντρου, δηλαδή του ια¬ 
τρείου Φυσιοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προ- 
στατευόμενων μελών. 

γ) Συνεργάζεται με τη Διοίκησητου Κέντρου καιέχειτην 
ευθύνη για την οργάνωση, εκπαίδευση και αξιοποίηση 
των εθελοντών καθώς και τη Διοικητική παρακολούθηση 
της πρακτικής άσκησης των σπουδαστών των Σχολών 
Κοινωνικής Εργασίας και άλλων σπουδαστών των παράί- 
ατρικών Επαγγελμάτων που τυχόν θα εκπαιδεύονται στο 
Κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και της Κοινότητας που λει¬ 
τουργεί το Κέντρο με σκοπό τη διαφώτιση και συμμετοχή 
τους στο πρόγραμμα. 

ε) Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις ψυχαγωγικές, μορφωτικές 
κ.λ.π. του Κέντρου στα πλαίσια καλής συνεργασίας με 
τους Δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζει κάθε έκτακτο θέμα 
που αφορά τη λειτουργία του Κέντρου. 

δ) Η Οικογενειακή βοηθόςπροσφέρειτις υπηρεσίεςτης 
κυρίως στο σπίτι των μελών, για τις περιπτώσεις που ζουν 
μόνοι τους και έχουν ιδιαίτερες ανάγκες βοήθειας. Η βοή¬ 
θεια συνιστάται στην παροχή υπηρεσιών μέσα στο σπίτι 
όπως είναι λ.χ. ελαφρό μαγείρεμα, καθαριότητα, προμή¬ 
θεια τροφίμων και άλλες διάφορες μικροεξυπηρετήσεις 
έξω από το σπίτι. Επίσης μεριμνά για την καθαριότητα και 
τον ευπρεπισμό όλων των χώρων του ΚΑΠΗ. 

Η δαπάνη για την εν γένει λειτουργία του Νομικού Προ¬ 
σώπου και τη μισθοδοσία του προσωπικού θα καλύπτεται 
από Τακτική Επιχορήγηση του Υπουργείου Υγείας και 
Κοινωνικών Ασφαλίσεων και του Δήμου Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, ΘΑυγούστου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/9833 (7) 

Έγκριση του Οργανισμού Εσωτερικής Υπηρεσίας του Γ 
ΚΑΠΗ Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 1586/86 

2. Τις διατάξεις του Π.Δ. 37 Α/87 και 22/90. 

3. Τις διατάξεις του άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν με την παρ. 5 του άρθρου 8 του Ν. 2307/95. 

4. Τις διατάξεις των Νόμων: α) Ν. 2130/94, β) Ν. 2190/94 
καιγ) Ν. 2218/94. 

5. Τη ΔΙΚΠ. Ρ/Φ2/3210/1.4.86 εγκύκλιος Υπ. Προεδρίας 
της Κυβερνήσεως και γενική διαταγή 59 αριθμ. 53560/ 
6.8.86 Υπ. Εσωτερικών. 

6. Την 895/2001 απόφαση του Δημοτικού Συμβουλίου 
Πειραιά με την οποίαεγκρίνειτονΟ.Ε.Υ. του Γ’ ΚΑΠΗ Πει¬ 
ραιά. 

7. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 4/28.5.2002 πρακτικό αυ¬ 
τού, αποφασίζουμε: 


Εγκρίνουμε τον Ο.Ε.Υ. του Γ ΚΑΠΗ Πειραιά ως εξής: 

Άρθρο 1 ο 

Η υπηρεσία του ΚΑΠΗ απαρτίζεται: 

1. Από τη Διοικητική Υπηρεσία και 

2. Από την Υγειονομική Υπηρεσία 

Άρθρο 2ο 

Διαίρεση Υπηρεσιών 

Οι Υπηρεσίες του προηγούμενου άρθρου διαιρούνται 
στα παρακάτω γραφεία: 

1. ΔΙΟΙΚΗΤΙΚΗ ΥΠΗΡΕΣΙΑ 

α) Γ ραφείο Διοίκησης και Κοινωνικής Πρόνοιας. 

2. ΥΓΕΙΟΝΟΜΙΚΗ ΥΠΗΡΕΣΙΑ 

α) Γ ραφείο ιατροφαρμακευτικής περίθαλψης, 
β) Γ ραφείο φυσιοθεραπευτικής αγωγής, 
γ) Γ ραφείο εργασιοθεραπευτικής αγωγής. 

Άρθρο 3ο 

Οργανική σύνθεση και διαβάθμιση Προσωπικού 

Οι θέσεις του προσωπικού του ΚΑΠΗ διορθώνονται σε 
κλάδους και ειδικές κατηγορίες προσωπικού ως εξής: 

Α. ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 
ΔΙΟΙΚΗΤΙΚΟ ΠΡΟΣΩΠΙΚΟ 
1. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
α) Μία (1) θέση Κοινωνικού Λειτουργού, 
β) Δύο (2) θέσεις Διοικητικού ΔΈ. 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. ΚΛΑΔΟΣ ΠΕ 15 ΓΙΑΤΡΩΝ 

α) Μία (1) θέση γιατρού Φυσικής Ιατρικής και Αποκατά¬ 
στασης ή γηρίατρος. 

2. Του Ιατρείου προΐσταται ο γιατρός, Φυσικής Ιατρικής 
και Αποκατάστασης ή γηρίατρος ή άλλης ειδικότητας ο 
οποίος παρέχει τις Ιατρικές του Υπηρεσίες, φροντίζει για 
την ύστερα από εξέτασή του, παραπομπή των μελών σε 
άλλες ειδικότητες, συνιστά διενέργεια παράκλινικών εξε¬ 
τάσεων και παρέχει οδηγίες για φαρμακευτική αγωγή, 
επισκεπτόμενος, σε έκτακτες περιπτώσεις, και στο σπίτι 
το μέλος που έχει την ανάγκη του. 

3. Στο Ιατρείο του Κέντρου υπηρετεί: 

Επισκέπτρια αδελφή κατά προτίμηση, αδελφή νοσοκό¬ 
μα της οποίας το έργο είναι το εξής: 

α. Να βοηθάει το γιατρό τις ημέρες και ώρες που λει¬ 
τουργεί το ιατρείο. 

β. Μαζί με το γιατρό έχει την ευθύνη για τη φύλαξη και 
διαχείριση του φαρμακευτικού και υγειονομικού υλικού. 

γ. Επισκέπτεται, με εντολή του γιατρού, τα μέλη στο σπίτι 
τους και παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομική και δημόσιας υγείας. 

Γ ενικά, επιλαμβάνεται κάθε θέματος υγείας που αφορά 
στα μέλη και στις οικογένειες τους. 

4. Στο φυσικοθεραπευτήριο του κέντρου προΐσταται ο 
Φυσιοθεραπευτής, ο οποίος ύστερα από γραπτή εντολή 
του γιατρού, εφαρμόζει φυσιοθεραπευτική αγωγή στα 
μέλη του κέντρου, που έχουν ανάγκη από αυτή. 

5. Στο Εργοθεραπευτήριο, προΐσταται ο Εργοθεραπευ- 
τής, ο οποίος έχει ως έργο του την αξιοποίηση και τη δρα- 

στηριοποίηση του μέλους για δημιουργική απασχόληση 
και παραγωγικό έργο με σκοπό και την οικονομική του ενί¬ 
σχυση. Επίσης, βοηθάει το μέλος στην άσκηση για αυτο¬ 
εξυπηρέτηση και στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους, όταν υπάρχει ειδική για τού¬ 
το ανάγκη. Σε περίπτωση μη προσέλευσης ενδιαφερομέ¬ 
νων για την πλήρωση της ανωτέρω θέσης και αντ’ αυτής 
προβλέπεται θέση παθολόγου ή άλλης ειδικότητας. 

2. ΚΛΑΔΟΣ ΤΕ10 ΦΥΣΙΟΘΕΡΑΠΕΥΤΩΝ 
α) Μία (1) θέση φυσικοθεραπευτή. 

3. ΚΛΑΔΟΣ ΤΕ6 ΕΠΙΣΚΕΠΤΡΙΩΝ ΑΔΕΛΦΩΝ 

α) Μία (1) θέση επισκέτκριας αδελφής. Σε περίπτωση 
μη προσέλευσης ενδιαφερομένων για την πλήρωση της 
ανωτέρω θέσης και αντ’ αυτής προ βλέπεται θέση αδελ¬ 
φής νοσοκόμας κλάδου ΤΕ 8. 

4. ΚΛΑΔΟΣ ΤΕ 18 ΕΡΓΟΘΕΡΑΠΕΥΤΩΝ 
α) Μία (1) θέση Εργοθεραπευτή. 

5. ΚΛΑΔΟΣ ΥΕ 15 ΟΙΚΟΓΕΝΕΙΑΚΩΝ ΒΟΗΘΩΝ 
α) Μία (1) θέση οικογενειακού βοηθού. 

6. ΚΛΑΔΟΣ ΥΕ 16 ΚΑΘΑΡΙΣΤΡΙΩΝ 
α) Τρεις (3) θέσεις. 

Προσωπικό με σχέση εργασίας Ιδιωτικού Δικαίου ορι¬ 
σμένου χρόνου για την αντιμετώπιση εποχιακών ή άλλων 
αναγκών περιοδικών ή πρόσκαιρων (άρθρο 18 παρ. 12 
του Ν. 2503/97). 

Διάφορες ειδικότητες τέσσερις (4) θέσεις. 

Οι ειδικότητες θα προσδιορίζονται με την ανακοίνωση πλή¬ 
ρωσης των θέσεων ανάλογα με τις ανάγκες της Υπηρεσίας. 

Οι υπηρεσίες γραμματείας και διαχείρισης ανατίθενται 
σε Δημοτικό Υπάλληλο βάσει του άρθρου 109 Ν. 1188/81. 

Άρθρο 4ο 

Ο τρόπος πρόσληψης, τα τυπικά και ουσιαστικά προσό¬ 
ντα του μόνιμου προσωπικού προβλέπονται από την εκά- 
στοτε ισχύουσα νομοθεσία. 

Τα καθήκοντα οι περιορισμοί, ο χρόνος εργασίας, η 
αστική ευθύνη, τα δικαιώματα, οι άδειες, οι μεταβολές 
υπηρεσιακής κατάστασης, οι ηθικές αμοιβές, τα πειθαρ¬ 
χικά αδικήματα, οι ποινές, η λύση της υπαλληλικής σχέ¬ 
σης, η ιατροφαρμακευτική και νοσοκομειακή περίθαλψη 
κ.λ.π. των υπαλλήλων με σχέση εργασίας Δημοσίου Δι¬ 
καίου, που προβλέπονται από τον Οργανισμό αυτό, ρυθ¬ 
μίζονται από τις διατάξεις του Π.Δ. 410/95. 

Άρθρο 5ο 

Καθήκοντα προσωπικού 

Τα αντικείμενα και οι αρμοδιότητες του προσωπικού 
του ΚΑΠΗ είναι οι παρακάτω: 

1. Της Κοινωνικής Υπηρεσίας προΐσταται ο Κοινωνικός 
Λειτουργόςτου Κέντρου, ο οποίος είναι και ο συντονιστής 
της καλής λειτουργίας όλων των υπηρεσιών του ΚΑΠΗ. 
Αναλυτικά έχει τις παρακάτω αρμοδιότητες: 

α) Συνεργάζεται με τα μέλη με σκοπό να συμβάλλει στην 
αντιμετώπιση τυχόν ψυχολογικών ατομικών, ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

β) Συνεργάζεται με το υπόλοιπο προσωπικό του Κέ¬ 
ντρου και έχει τη διοικητική ευθύνη της εύρυθμης λει¬ 


τουργίας των Υπηρεσιών του Κέντρου, δηλαδή του ια¬ 
τρείου Φυσιοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προ- 
στατευομένων μελών. 

γ) Συνεργάζεται με την Διοίκηση του Κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση των εθελοντών καθώς και τη Διοικητική παρακολούθη¬ 
ση της πρακτικής άσκησης των σπουδαστών των Σχολών 
Κοινωνικής Εργασίας και άλλων σπουδαστών των παράί- 
ατρικών Επαγγελμάτων που τυχόν θα εκπαιδεύονται στο 
Κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και της Κοινότητας που λει¬ 
τουργέ, το Κέντρο με σκοπό τη διαφώτιση και συμμετοχή 
τους στο πρόγραμμα. 

ε) Οργανώνει, σύμφωνα, με το εγκεκριμένο πρόγραμ¬ 
μα, τις διάφορες εκδηλώσεις ψυχαγωγικές, μορφωτικές 
κ.λ.π. του Κέντρου στα πλαίσια καλής συνεργασίας με 
τους δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζει κάθε έκτακτο θέμα 
που αφορά τη λειτουργία του Κέντρου. 

Διοικητικός υπάλληλος: Παρέχει διοικητικές υπηρεσίες 
σε συνεργασία με την κοινωνική λειτουργό. 

στ) Η οικογενειακή βοηθός προσφέρει τις υπηρεσίες 
της κυρίως στο σπίτι των μελών για τις περιπτώσεις που 
ζουν μόνοιτους και έχουν ιδιαίτερες ανάγκες βοήθειας. Η 
βοήθεια συνιστάται στην παροχή υπηρεσιών μέσα στο 
σπίτι όπως είναι λ.χ. ελαφρό μαγείρεμα, καθαριότητα, 
προμήθεια τροφίμων και άλλες διάφορες μικροεξυπηρε- 
τήσεις έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. 

Η δαπάνη για την εν γένει λειτουργία του Νομικού Προ¬ 
σώπου και την μισθοδοσία του προσωπικού θα καλύπτε¬ 
ται από τακτική επιχορήγηση του Υπουργείου Υγείας και 
Κοινωνικών Ασφαλίσεων και του Δήμου Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Αυγούστου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 5462 (8) 

Έγκριση Οργανισμού Εσωτερικής Υπηρεσίας Δημοτικού 
Οργανισμού Νεολαίας και Αθλητισμού Δήμου Γαζίου 
(ΔΟΝΑΓ) Νομ. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αντικαταστάθηκε από το άρθρο 8 του Ν. 2307/95. 

2. Τις διατάξεις του άρθρου 9 του Ν. 2503/97. 

3. Την 373/2000 απόφαση του Δημοτικού Συμβουλίου 
Γαζίου και την αριθμ. 16/2000 απόφαση του Διοικητικού 
Συμβουλίου του ΔΟΝΑΓ αναφορικά με τη ψήφιση του 
Ο.Ε.Υ. αυτού. 

4. Το 9/20.12.2001 Πρακτικό Συνεδριάσεως του Υπηρε¬ 
σιακού Συμβουλίου υπαλλήλων Ο.Τ.Α. Ν. Ηρακλείου, 
αποφασίζουμε: 

Εγκρίνουμε την 16/2000 απόφαση του Διοικητικού Συμ¬ 
βουλίου του Δημοτικού Οργανισμού Νεολαίας και Αθλη¬ 
τισμού Δήμου Γαζίου (ΔΟΝΑΓ) περί ψήφισης του Οργανι¬ 
σμού Εσωτερικής Υπηρεσίας αυτού, όπως αναλυτικά ορί¬ 
ζεται σ’ αυτήν ώστε η διάρθρωση των θέσεων και των 
υπηρεσιών αυτού να έχει ως εξής: 

Άρθρο Ιο 

Περιεχόμενο του Οργανισμού 
Εσωτερικής Υπηρεσίας 

1. Με τον παρόντα οργανισμό καθορίζεται η οργανωτι¬ 
κή διάρθρωση του Δημοτικού Οργανισμού Νεολαίας και 
Αθλητισμού του Δήμου Γαζιού, οι θέσεις εργασίας, το 
ανώτατο όριο του αριθμού του προσωπικού τα τυπικά και 
ουσιαστικά προσόντα του. 

Άρθρο 2ο 

Μεταβολή του Ο.Ε.Υ. 

Μεταβολή, συμπλήρωση ή επέκταση των διατάξεων 
του Ο.Ε.Υ. γίνεται με απόφαση του Διοικητικού Συμβου¬ 
λίου μετά από έγκριση του Δημοτικού Συμβουλίου. 

Άρθρο 3ο 

ΟΡΓΑΝΩΤΙΚΗ ΔΙΑΡΘΡΩΣΗ ΤΟΥ ΔΟΝΑΓ 

Διάρθρωση υπηρεσιών: 

Οι υπηρεσίες του ΔΟΝΑΓ διαρθρώνονται από το γρα¬ 
φεία: 

α. Γ ραφείο Τ ύπου και Δημοσίων Σχέσεων. 

β. Γ ραφείο Διοίκησης (Λογιστηρίου - Διοίκησης Προσω¬ 
πικού - Πρωτοκόλλου - Αρχείου - Διεκπεραίωσης και αλ¬ 
ληλογραφίας). 

γ. Γραφείο συντήρησης και λειτουργίας Αθλητικών 
Εγκαταστάσεων. 

δ. Γ ραφείο νεολαίας. 

ε. Γ ραφείο προγραμματισμού και ανάπτυξης ΔΟΝΑΓ. 

Άρθρο 4ο 

Θέσεις, κλάδο , βαθμοί και ειδικότητες προσωπικού 

Οι θέσεις του προσωπικού θα διαχωρίζονται ως εξής: 

α) Θέσεις πλήρους απασχόλησης, (οχτάωρο εργασία). 

β) Θέσεις μερικής απασχόλησης, (εργασία μικρότερη 
του οκτάωρου). 

γ) Θέσεις εξωτερικών συνεργατών, (αμειβόμενοι με τι¬ 
μολόγιο παροχής υπηρεσιών). 

Ο ανώτερος αριθμός των θέσεων του κάθε φύσεως 
προσωπικού του Δημοτικού Οργανισμού καθορίζεται 
όπως παρακάτω. 

ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ Δ.Ε. 

1. ΚλάδοςΔ.Ε. Διοικητικών Γραμματέων Μία (1) θέση με 
βαθμούς Δ' έως Α' 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

ΚΑΤΗΓΟΡΙΑ Π.Ε. 

1. Κλάδος Π.Ε. 10 Μία (1) θέση Καθηγητή Φυσικής Αγω¬ 
γής- 


ΚΑΤΗΓΟΡΙΑ Τ.Ε. 

1. Κλάδος Τ.Ε. 2 Μία (1) θέση Κοινωνικός Λειτουργός. 

Άρθρο 5ο 

Προσόντα προσωπικού 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με το το Προεδρικό Διάταγμα Αριθμ. 50/2001 (ΦΕΚ 
39 τεύχος Α') και το Προεδρικό Διάταγμα Αριθμ. 37 
α/1987 «Καθορισμός προσόντων διορισμού» (προσοντο- 
λόγιο - κλαδολόγιο) ΦΕΚ 11/4.2.87 Τεύχος Α' όπως αυτό 
τροποποιήθηκε και συμπληρώθηκε με το Π.Δ. 22/90 (ΦΕΚ 
7/22.1.90 τεύχος Α') σε συνδυασμό με τις διατάξεις του Ν. 
1188/81 «Περί καταστάσεως προσωπικού ΟΤΑ όπως 
ισχύει σήμερα». 

Άρθρο 6ο 

Άσκηση Αρμοδιοτήτων 

Οι αρμοδιότητες που καθορίζονται από τον Οργανισμό 
Εσωτερικής Υπηρεσίας θα ασκούνται από τα ανάλογα 
γραφεία. 

Άρθρο 7ο 

Γ ραφείο Τ ύπου και Δημοσίων Σχέσεων 

Έχει την ευθύνη για την ενημέρωση και πληροφόρηση 
των δημοτών, δημοτικών φορέων, τύπου, τηλεόρασης 
κλπ., τη δημιουργία επαφών και συνεργασίας με Υπουρ¬ 
γεία, με όλους τους Δημόσιους και Ιδιωτικούς φορείς, την 
τήρηση βιβλίου καταχώρησης των Αρχών, Υπηρεσιών, 
Συλλόγων, Σωματείων κ.λπ. 

Παραλαμβάνει τα φύλλα του ημερήσιου και περιοδικού 
τύπου και γενικά κάθε έντυπο και βιβλίο που απευθύνεται 
στον Οργανισμό. 

Παρακολουθεί όλα τα θέματα που δημοσιεύονται και 
αφορούντον Οργανισμό. Δίνει κάθε πληροφορία που επι¬ 
τρέπεται στους πολίτες και αφορά τη δραστηριότητα του 
Οργανισμού. 

Συνεργάζεται με τους τοπικούς και υπερτοπικούς φο¬ 
ρείς, τους ενημερώνει για τις δραστηριότητες του ΔΟ¬ 
ΝΑΓ και τους παρέχει κάθε δυνατή βοήθεια. 

Συνεργάζεται με το γραφείο προγραμματισμού και υλο¬ 
ποίησης του Οργανισμού. 

Φροντίζει για την οργάνωση, συντήρηση και διατήρηση 
ιστορικών, πολιτιστικών και αθλητικών δεδομένων του 
Δήμου. 

Μεριμνά για την προβολή και διαφή μίση των αθλητικών, 
πολιτιστικών και άλλων δραστηριοτήτων καθώς και για 
την έκδοση, διακίνηση και διάθεση υλικού στους δημότες 
και ειδικά στα σχολεία που έχει σχέση με αυτές (προ¬ 
γράμματα, δελτία, αφίσες κ.τ.λ.) 

Μεριμνά για την οργάνωση συσκέψεων και συζητή¬ 
σεων με τους αθλητικούς φορείς αλλά και γενικότερα 
με τοπικούς φορείς για θέματα που αφορούν δραστη¬ 
ριότητες που άπτονται τις αρμοδιότητες και τους στό¬ 
χους του Οργανισμού (αθλητικές δραστηριότητες, 
δραστηριότητες που αφορούν τον νεανικό πληθυσμό 
κ.τ.λ.). 

Μεριμνά για τη λήψη και εκτύπωση φωτογραφικού υλι¬ 
κού που αφορά δραστηριότητες του Οργανισμού. 

Άρθρο 8ο 

Γραφείο Διοίκησης (Λογιστηρίου - Διοίκησης 
Προσωπικού - Πρωτοκόλλου-Αρχείου - Διεκπεραίωσης 
και αλληλογραφίας) 

Καταρτίζει σε συνεργασία με το Δ.Σ. τον προϋπολογι¬ 
σμό εσόδων - εξόδων καιτις σχετικές εκθέσεις, μέσα στις 
προθεσμίες που ορίζει ο Δημοτικός Κώδικας. 

Παρακολουθεί την πορεία της εκτέλεσης του προϋπο¬ 
λογισμού εσόδων - εξόδων και εισηγείται την αναμόρφω¬ 
σή του. 

Συγκεντρώνει, ελέγχει και καταχωρεί στα σχετικά λογι¬ 
στικά βιβλία τα αποτελέσματα της εκτέλεσης του προϋ¬ 
πολογισμού εσόδων - εξόδων. 

Καταρτίζει σε συνεργασία με το Δημοτικό Ταμείο, τον 
απολογισμό εσόδων - εξόδων και τον ισολογισμό του κα¬ 
θώς καιτις σχετικές εκθέσεις. 

Επιμελείται της εκκαθάρισης και εντολής πληρωμών 
κάθε δαπάνης. 

Ελέγχει τα δικαιολογητικά κάθε δαπάνης προς διαπί¬ 
στωση του νόμιμου και κανονικού ή όχι αυτής. 

Φροντίζει για την έκδοση χρηματικών ενταλμάτων και 
την μισθοδοσία του προσωπικού. 

Τηρεί μισθολογικά μητρώα όλου του προσωπικού, συ¬ 
ντάσσει τις βεβαιώσεις αποδοχών των εργαζομένων και 
φροντίζει την ασφάλιση αυτών. 

Φροντίζει για την τήρηση της ισχύουσας κάθε φορά νο¬ 
μοθεσίας σχετικά με την υπηρεσιακή και συνταξιοδοτική 
κατάσταση ων υπαλλήλων. 

Φροντίζει για τη διεξαγωγή όλων εκείνων των διαδικα¬ 
σιών που είναι απαραίτητες για την πρόσληψη προσωπι¬ 
κού προαγωγές, απολύσεις, παρατηρήσεις, αποχωρή¬ 
σεις, τοποθετήσεις, μετακινήσεις, αποσπάσεις, μετατά¬ 
ξεις, χορήγηση αδειών, πειθαρχικές υποθέσεις κ.τ.λ. 

Τηρεί τα μητρώα και τους ατομικούς φακέλους προσω¬ 
πικού και φροντίζει για τη συνεχή παρακολούθησή τους 
και ενημέρωση. 

Εισηγείται στα αρμόδια όργανα θέματα που αφορούν 
το προσωπικό και ενεργεί τη σχετική αλληλογραφία. 

Επιμελείται της παραλαβής, πρωτοκόλλησης ευρετηρί¬ 
ου και συσχέτισης όλων των εισερχομένων εγγραφών και 
της τήρησης του πρωτοτύπου στο αρχείο. 

Παρακολουθεί και φροντίζει για τηντήρηση του γενικού 
αρχείου του Οργανισμού και εισηγείται την καταστροφή 
του θεωρούμενου σαν αχρήστου. 

Διεκπεραιώνει αυθημερόν την εισερχόμενη και εξερχό- 
μενη αλληλογραφία και επικυρώνει αντίγραφά της. 

Μελετά, σχεδιάζει και επεξεργάζεται διακηρύξεις δη¬ 
μοπρασιών, συμβόλαια και κάθε σχετικό που του ανατί¬ 
θενται από τη Διοίκηση, έχει την ευθύνη για ότι σχετικό με 
τις αγορές, δημοσιεύσεις, διαγωνισμούς, προμήθειες 
κ.τ.λ. του Οργανισμού. 

Διεξάγει κάθε υπηρεσία που ανατίθενται από το Διοικη¬ 
τικό Συμβούλιο και που δεν υπάγεται στην αρμοδιότητα 
άλλου γραφείου. Τηρείτο βιβλιστών συνεδριάσεων 

Καταρτίζει την ημερήσια διάταξη των συνεδριάσεων 
του Δ.Σ. και επιμελείται για την προετοιμασία των σχετι¬ 
κών αποφάσεων. 

Τηρεί τα πρακτικά των συνεδριάσεων, το αρχείο απο¬ 
φάσεων και μεριμνά για την επικύ ρωση των πρακτικών και 
την έγκαιρη προώθηση των σχετικών αποφάσεων για 


έγκριση, για παρακολούθηση των αποφάσεων κ.λπ. Στην 
Αρμόδια Δημόσια Αρχή και στην συνέχεια στις αρμόδιες 
για εκτέλεση υπηρεσίες. 

Άρθρο 9ο 

Γ ραφείο συντήρησης και λειτουργίας αθλητικών 
εγκαταστάσεων 

Φροντίζει και μεριμνά για την έγκαιρη και σωστή υλο¬ 
ποίηση των αποφάσεων του Διοικητικού Συμβουλίου. 

Φροντίζει για τη συντήρηση, καθαριότητα καιεποπτεία 
των χώρων που έχει στην ευθύνη του ο ΔΟΝΑΓ και είναι 
υπεύθυνο για την ομαλή λειτουργία του. 

Μελετά και προτείνει κάθε μέτρο που αφορά την συ¬ 
ντήρηση και, βελτίωση και επέκταση των αθλητικών εγκα¬ 
ταστάσεων. 

Φροντίζει για την αξιοποίηση και περιφρούρηση της 
ακίνητης περιουσίας. 

Φροντίζει για τη μεταφορά, εγκατάσταση και λειτουρ¬ 
γία του απαραίτητου οπτικοακουστικού εξοπλισμού στις 
εγκαταστάσεις και στους χώρους που διοργανώνονται οι 
αθλητικές εκδηλώσεις και γενικά δραστηριότητες που 
έχουν σχέση με την ανάπτυξη και προαγωγή του αθλητι¬ 
σμού στο Δήμο. 

Άρθρο 10ο 
Γ ραφείο Νεολαίας 

Φροντίζει για τη διερεύνηση και κάλυψη των αναγκών 
του νεανικού πληθυσμού με συνεργασία των ίδιωντων νέ¬ 
ων σε συνεργασία με τοπικούς και υπερτοπικούς φορείς. 

Είναι υπεύθυνο για την οργάνωση του νεανικού πληθυ¬ 
σμού με βάση τις ανάγκες και τις ιδιαιτερότητες της κάθε 
περιοχής. 

Είναι υπεύθυνο για την λειτουργία του Κέντρου Νεότη¬ 
τας. 

Είναι υπεύθυνο για το σχεδίασμά, την εφαρμογή και 
υλοποίηση του σχεδιασμού για τον νεανικό πληθυσμό του 
Δήμου Γαζιού. 

Συνεργασία με το φορέα εκπροσώπησης των νέων και 
ιδιαίτερα το Δημοτικό Συμβούλιο Νεολαίας του Δήμου 
Γαζιού. 

Είναι υπεύθυνο για την συλλογή προγραμμάτων και την 
ενημέρωση των νέων για προγράμματα και δράσεις που 
αφορούν τους νέους. 

Συνεργάζεται με το γραφείο προγραμματισμού και ανά¬ 
πτυξης του ΔΟΝΑΓ για την υποβολή προτάσεων για προ¬ 
γράμματα που αφορούν τον νεανικό πληθυσμό. 

Άρθρο 11ο 

Γ ραφείο προγραμματισμού και Ανάπτυξης ΔΟΝΑΓ 

Φροντίζει και μεριμνά για τη έγκαιρη και σωστή υλοποί¬ 
ηση των αποφάσεων του Διοικητικού Συμβουλίου. 

Έχει την ευθύνη για τον σχεδίασμά και την οργάνωση 
των κάθε είδους δραστηριοτήτων του ΔΟΝΑΓ. 

Φροντίζει για την έγκαιρη έκδοση και διανομή ενημερω¬ 
τικών προγραμμάτων, φυλλαδίων και γενικά έντυπου υλι¬ 
κού και ενημερώνει έγκαιρα τον τύπο και γενικά τα ΜΜΕ 
για τις δραστηριότητες του ΔΟΝΑΓ συνεργαζόμενο με το 
Γ ραφείο τύπου και Δημοσίων Σχέσεων. 

Καταρτίζει σε συνεργασία με τα αρμόδια γραφεία το 
πρόγραμμα των δραστηριοτήτων και τον σχεδίασμά του 
Οργανισμού και έχει την ευθύνη της υλοποίησης του. 

Τηρεί μητρώα μελών τμημάτων και βιβλίο εμφανίσεως 
αυτών και διεκπεραιώνει κάθε γραφική εργασία του γρα¬ 
φείου. 

Άρθρο 12ο 
Λοιπές Αρμοδιότητες 

Αρμοδιότητες και δραστηριότητες που δεν αναφέρο- 
νται στον παρόντα κανονισμό καθορίζονται με απόφαση 
του Προέδρου του Διοικητικού Συμβουλίου του Δημοτι¬ 
κού Οργανισμού. 

Άρθρο 13ο 
Ισχύς του Ο.Ε.Υ. 

Η ισχύς του παρόντος Οργανισμού Εσωτερικής Υπηρε¬ 


σίας αρχίζει από την ημερομηνία δημοσίευσής του στην 
Εφημερίδα της Κυβερνήσεως. 

Με την παρούσα προκαλείται δαπάνη 17.608,22 Ευρώ 
εις βάροςτου ΠροϋπολογισμούτουΔΟΝΑΓ γιατοτρέχον 
έτος, και δαπάνη 98.000,00 Ευρώ για τα επόμενα πέντε (5) 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 23 Αυγούστου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 

Θ-ΓΤΙ3Μ: \Λ/θΐ3ΙΤΙ33ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή Θϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - Γοηη για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙειτιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓπβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































